title: Vykonávacie nariadenie Rady (EÚ) 2021/1188 z 19. júla 2021, ktorým sa vykonáva článok 2 ods. 3 nariadenia (ES) č. 2580/2001 o určitých obmedzujúcich opatreniach zameraných proti určitým osobám a subjektom s cieľom boja proti terorizmu a ktorým sa zrušuje vykonávacie nariadenie (EÚ) 2021/138

text:
                  20.7.2021

                  SK

                  Úradný vestník Európskej únie

                  L 258/14

         VYKONÁVACIE NARIADENIE RADY (EÚ) 2021/1188
         z 19. júla 2021,
         ktorým sa vykonáva článok 2 ods. 3 nariadenia (ES) č. 2580/2001 o určitých obmedzujúcich opatreniach zameraných proti určitým osobám a subjektom s cieľom boja proti terorizmu a ktorým sa zrušuje vykonávacie nariadenie (EÚ) 2021/138
         RADA EURÓPSKEJ ÚNIE,
         so zreteľom na Zmluvu o fungovaní Európskej únie,
         so zreteľom na nariadenie Rady (ES) č. 2580/2001 z 27. decembra 2001 o určitých obmedzujúcich opatreniach zameraných proti určitým osobám a subjektom s cieľom boja proti terorizmu (1), a najmä na jeho článok 2 ods. 3,
         so zreteľom na návrh vysokého predstaviteľa Únie pre zahraničné veci a bezpečnostnú politiku,
         keďže:

                     (1)

                     Rada 5. februára 2021 prijala vykonávacie nariadenie (EÚ) 2021/138 (2), ktorým sa vykonáva článok 2 ods. 3 nariadenia (ES) č. 2580/2001 a stanovuje aktualizovaný zoznam osôb, skupín a subjektov, na ktoré sa vzťahuje nariadenie (ES) č. 2580/2001 (ďalej len „zoznam“).

                     (2)

                     Rada poskytla všetkým osobám, skupinám a subjektom, u ktorých to bolo prakticky možné, odôvodnenia, v ktorých sa vysvetľujú dôvody, prečo boli zaradené do zoznamu.

                     (3)

                     Rada oznámením uverejneným v Úradnom vestníku Európskej únie informovala osoby, skupiny a subjekty uvedené v zozname o tom, že sa rozhodla ponechať ich v zozname. Rada taktiež informovala uvedené dotknuté osoby, skupiny a subjekty o tom, že ju môžu požiadať o odôvodnenie svojho zaradenia do zoznamu, ak im takéto odôvodnenie ešte nebolo oznámené.

                     (4)

                     Rada preskúmala zoznam, ako sa vyžaduje podľa článku 2 ods. 3 nariadenia (ES) č. 2580/2001. V rámci uvedeného preskúmania Rada zohľadnila pripomienky, ktoré jej predložili uvedené dotknuté osoby, skupiny a subjekty, ako aj aktualizované informácie o vnútroštátnom štatúte jednotlivcov a subjektov zaradených v zozname, ktoré dostala od príslušných vnútroštátnych orgánov.

                     (5)

                     Rada overila, že príslušné orgány uvedené v článku 1 ods. 4 spoločnej pozície Rady 2001/931/SZBP (3) prijali vo vzťahu ku všetkým osobám, skupinám a subjektom v zozname rozhodnutia, že sú zapojené do teroristických činov v zmysle článku 1 ods. 2 a 3 spoločnej pozície 2001/931/SZBP. Rada tiež dospela k záveru, že by sa na osoby, skupiny a subjekty, na ktoré sa vzťahujú články 2, 3 a 4 spoločnej pozície 2001/931/SZBP, mali naďalej vzťahovať určité obmedzujúce opatrenia stanovené v nariadení (ES) č. 2580/2001.

                     (6)

                     Zoznam by sa mal zodpovedajúcim spôsobom aktualizovať a vykonávacie nariadenie (EÚ) 2021/138 by sa malo zrušiť,

               PRIJALA TOTO NARIADENIE:

            Článok 1
            Zoznam uvedený v článku 2 ods. 3 nariadenia (ES) č. 2580/2001 je stanovený v prílohe k tomuto nariadeniu.

            Článok 2
            Vykonávacie nariadenie (EÚ) 2021/138 sa týmto zrušuje.

            Článok 3
            Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 19. júla 2021

                  Za Radu

                  predsedníčka

               J. PODGORŠEK

            (1)  Ú. v. ES L 344, 28.12.2001, s. 70.

            (2)  Vykonávacie nariadenie Rady (EÚ) 2021/138 z 5. februára 2021, ktorým sa vykonáva článok 2 ods. 3 nariadenia (ES) č. 2580/2001 o určitých obmedzujúcich opatreniach zameraných proti určitým osobám a subjektom s cieľom boja proti terorizmu a ktorým sa zrušuje vykonávacie nariadenie (EÚ) 2020/1128 (Ú. v. EÚ L 43, 8.2.2021, s. 1).

            (3)  Spoločná pozícia Rady 2001/931/SZBP z 27. decembra 2001 o uplatňovaní špecifických opatrení na boj s terorizmom (Ú. v. ES L 344, 28.12.2001, s. 93).

            PRÍLOHA
            ZOZNAM OSÔB, SKUPÍN A SUBJEKTOV PODĽA ČLÁNKU 1
            I.   OSOBY

                        1.

                        ABDOLLAHI Hamed (alias Mustafa Abdullahi), narodený 11. 8. 1960 v Iráne. Číslo cestovného pasu: D9004878.

                        2.

                        AL-NASSER, Abdelkarim Hussein Mohamed, narodený v Al Ihsa (Saudská Arábia), štátny príslušník Saudskej Arábie.

                        3.

                        AL YACOUB, Ibrahim Salih Mohammed, narodený 16. 10. 1966 v Tarúte (Saudská Arábia), štátny príslušník Saudskej Arábie.

                        4.

                        ARBABSIAR Manssor (alias Mansour Arbabsiar), narodený 6. 3. 1955 alebo 15. 3. 1955 v Iráne. Štátny príslušník Iránu a USA. Číslo cestovného pasu: C2002515 (Irán); Číslo cestovného pasu: 477845448 (USA). Číslo preukazu totožnosti: 07442833, platnosť do: 15. 3. 2016 (vodičský preukaz USA).

                        5.

                        ASSADI Assadollah, narodený 22. 12. 1971 v Teheráne (Irán), štátny príslušník Iránu. Číslo iránskeho diplomatického pasu: D9016657.

                        6.

                        BOUYERI, Mohammed (alias Abu ZUBAIR, alias SOBIAR, alias Abu ZOUBAIR), narodený 8. 3. 1978 v Amsterdame (Holandsko).

                        7.

                        EL HAJJ, Hassan, narodený 22. 3. 1988 v Zaghdraiyi, Sidon, Libanon, štátny príslušník Kanady. Číslo cestovného pasu: JX446643 (Kanada).

                        8.

                        HASHEMI MOGHADAM Saeid, narodený 6. 8. 1962 v Teheráne (Irán), štátny príslušník Iránu. Číslo cestovného pasu: D9016290, platný do 4. 2. 2019.

                        9.

                        IZZ-AL-DIN, Hasan (alias GARBAYA, Ahmed, alias SA-ID, alias SALWWAN, Samir), Libanon, narodený v roku 1963 v Libanone, štátny príslušník Libanonu.

                        10.

                        MELIAD, Farah, narodený 5. 11. 1980 v Sydney (Austrália), štátny príslušník Austrálie. Číslo cestovného pasu: M2719127 (Austrália).

                        11.

                        MOHAMMED, Khalid Shaikh (alias ALI, Salem, alias BIN KHALID, Fahd Bin Adballah, alias HENIN, Ashraf Refaat Nabith, alias WADOOD, Khalid Adbul), narodený 14. 4. 1965 alebo 1. 3. 1964 v Pakistane, číslo cestovného pasu: 488555.

                        12.

                        ȘANLI, Dalokay (alias Sinan), narodený 13. 10. 1976 v Pülümüre (Turecko).

                        13.

                        SHAHLAI, Abdul Reza (alias Abdol Reza Shala’i, alias Abd-al Reza Shalai, alias Abdorreza Shahlai, alias Abdolreza Shahla’i, alias Abdul-Reza Shahlaee, alias Hajj Yusef, alias Haji Yusif, alias Hajji Yasir, alias Hajji Yusif, alias Yusuf Abu-al-Karkh), narodený okolo roku 1957 v Iráne. Adresy: 1. Kermanshah, Irán, 2. Vojenská základňa Mehran, provincia Ilam, Irán.

                        14.

                        SHAKURI, Ali Gholam, narodený okolo roku 1965 v Teheráne, Irán.

                  II.   SKUPINY A SUBJEKTY

                        1.

                        „Abu Nidal Organisation“ – „ANO“ (alias „Fatah Revolutionary Council“, alias „Arab Revolutionary Brigades“, alias „Black September“, alias „Revolutionary Organisation of Socialist Muslims“) („Organizácia Abú Nidála“ – „ANO“, alias „Revolučná rada Fatah“, alias „Arabské revolučné brigády“, alias „Čierny september“, alias „Revolučná organizácia moslimských socialistov“).

                        2.

                        „Al-Aqsa Martyrs‘ Brigade“ („Brigády mučeníkov Al-Aksá“).

                        3.

                        „Al-Aqsa e.V.“ („Združenie al-Aksá“).

                        4.

                        „Babbar Khalsa“ („Babbar Chalsa“).

                        5.

                        „Communist Party of the Philippines“ vrátane „New People’s Army“ – „NPA“ („Komunistická strana Filipín“ vrátane „Novej ľudovej armády“ – „NPA“), Filipíny.

                        6.

                        Riaditeľstvo pre vnútornú bezpečnosť iránskeho ministerstva spravodajstva a bezpečnosti.

                        7.

                        „Gama’a al-Islamiyya“ (alias „Al-Gama’a al-Islamiyya“) („Islamic Group“ – „IG“) („Islamská skupina“ – „IG“).

                        8.

                        „İslami Büyük Doğu Akıncılar Cephesi“ – „IBDA-C“ („Great Islamic Eastern Warriors Front“) („Front islamských bojovníkov Veľkého východu“).

                        9.

                        „Hamas“ vrátane „Hamas Izzaddín al-Kassám“.

                        10.

                        „Hizballah Military Wing“ („Vojenské krídlo Hizballáhu“) (alias „Hezbollah Military Wing“, alias „Hizbullah Military Wing“, alias „Hizbollah Military Wing“, alias „Hezballah Military Wing“, alias „Hisbollah Military Wing“, alias „Hizbu’llah Military Wing“, alias „Hizb Allah Military Wing“, alias „Jihad Council“ (a všetky jednotky, ktoré sa k nemu hlásia, vrátane Organizácie pre vonkajšiu bezpečnosť („External Security Organisation“)).

                        11.

                        „Hizbal Mujahideen“ – „HM“ (Hizbu-l-mudžáhidín).

                        12.

                        „Khalisan Zindabad Force“ – „KZF“.

                        13.

                        „Kurdistan Workers‘ Party“ – „PKK“ (alias „KADEK“, alias „KONGRA-GEL“) („Strana kurdských pracujúcich“).

                        14.

                        „Liberation Tigers of Tamil Eelam“ – „LTTE“ („Tigre oslobodenia tamilského Ílamu“).

                        15.

                        „Ejército de Liberación Nacional“ („National Liberation Army“) („Národná oslobodzovacia armáda“).

                        16.

                        „Palestinian Islamic Jihad“ — „PIJ“ („Palestínsky islamský džihád“).

                        17.

                        „Popular Front for the Liberation of Palestine“ – „PFLP“ („Ľudový front za oslobodenie Palestíny“).

                        18.

                        „Popular Front for the Liberation of Palestine – General Command“ (alias „PFLP – General Command“) („Ľudový front za oslobodenie Palestíny – hlavné veliteľstvo“).

                        19.

                        „Devrimci Halk Kurtuluș Partisi-Cephesi“ – „DHKP/C“ (alias „Devrimci Sol“ („Revolutionary Left“), alias „Dev Sol“) („Revolutionary People’s Liberation Army/Front/Party“) („Revolučná ľudová oslobodzovacia armáda/front/strana“).

                        20.

                        „Sendero Luminoso“ — „SL“ („Shining Path“) („Svetlý chodník“).

                        21.

                        „Teyrbazen Azadiya Kurdistan“ – „TAK“ (alias „Kurdistan Freedom Falcons“, alias „Kurdistan Freedom Hawks“) („Sokoly za slobodu Kurdistanu“).


title: Vykonávacie nariadenie Komisie (EÚ) 2021/1190 z 15. júla 2021, ktorým sa stanovujú technické špecifikácie požiadaviek na údaje za tému „Využívanie IKT a elektronický obchod“ za referenčný rok 2022 podľa nariadenia Európskeho parlamentu a Rady (EÚ) 2019/2152 (Text s významom pre EHP)

text:
                  20.7.2021

                  SK

                  Úradný vestník Európskej únie

                  L 258/28

         VYKONÁVACIE NARIADENIE KOMISIE (EÚ) 2021/1190
         z 15. júla 2021,
         ktorým sa stanovujú technické špecifikácie požiadaviek na údaje za tému „Využívanie IKT a elektronický obchod“ za referenčný rok 2022 podľa nariadenia Európskeho parlamentu a Rady (EÚ) 2019/2152
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) 2019/2152 z 27. novembra 2019 o európskych podnikových štatistikách, ktorým sa zrušuje 10 právnych aktov v oblasti podnikových štatistík (1), a najmä na jeho článok 7 ods. 1 a článok 17 ods. 6,
         keďže:

                     (1)

                     Na zaistenie správneho uplatňovania témy „Využívanie IKT a elektronický obchod“ uvedenej v prílohe I k nariadeniu (EÚ) 2019/2152 by Komisia mala určiť premenné, mernú jednotku, štatistickú populáciu, klasifikácie a členenia a termín na prenos údajov s cieľom zostaviť údaje o využívaní IKT a elektronickom obchode, ktoré sú naprieč členskými štátmi porovnateľné a harmonizované.

                     (2)

                     Členské štáty by mali poskytnúť správy o metaúdajoch a o kvalite za vnútroštátne štatistické registre ekonomických subjektov a všetky podnikové štatistiky. Preto je potrebné stanoviť podmienky a obsah daných správ a termíny na ich predkladanie.

                     (3)

                     Opatrenia stanovené v tomto nariadení sú v súlade so stanoviskom Výboru pre Európsky štatistický systém,

               PRIJALA TOTO NARIADENIE:

            Článok 1
            Za tému „Využívanie IKT a elektronický obchod“ uvedenú v prílohe I k nariadeniu (EÚ) 2019/2152 členské štáty zasielajú údaje podľa technických špecifikácií požiadaviek na údaje za referenčný rok 2022, ktoré sú stanovené v prílohe k tomuto nariadeniu.

            Článok 2
            Ročná správa o metaúdajoch za tému „Využívanie IKT a elektronický obchod“ uvedená v prílohe I k nariadeniu (EÚ) 2019/2152 sa zašle Komisii (Eurostatu) do 31. mája 2022.
            Ročná správa o kvalite za tému „Využívanie IKT a elektronický obchod“ uvedená v prílohe I k nariadeniu (EÚ) 2019/2152 sa zašle Komisii (Eurostatu) do 5. novembra 2022.

            Článok 3
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 15. júla 2021

                  Za Komisiu

                  Predsedníčka

               Ursula VON DER LEYEN

            (1)  Ú. v. EÚ L 327, 17.12.2019, s. 1.

            PRÍLOHA
            Technické špecifikácie požiadaviek na údaje za tému „Využívanie IKT a elektronický obchod“

                        Povinné/voliteľné

                        Rozsah (filter)

                        Premenná

                        Povinné premenné

                                    i)

                                    pri všetkých podnikoch:

                                    (1)

                                    hlavná ekonomická činnosť podniku v predchádzajúcom kalendárnom roku

                                    (2)

                                    priemerný počet zamestnancov a samostatne zárobkovo činných osôb v predchádzajúcom kalendárnom roku

                                    (3)

                                    celkový obrat (bez DPH) v predchádzajúcom kalendárnom roku

                                    (4)

                                    počet zamestnancov a samostatne zárobkovo činných osôb alebo percentuálny podiel z celkového počtu zamestnancov a samostatne zárobkovo činných osôb s prístupom na internet na obchodné účely

                                    (5)

                                    zamestnávanie špecialistov IKT

                                    (6)

                                    poskytnutie akéhokoľvek druhu odbornej prípravy na rozvinutie zručností súvisiacich s IKT pre špecialistov IKT v predchádzajúcom kalendárnom roku

                                    (7)

                                    poskytnutie akéhokoľvek druhu odbornej prípravy na rozvinutie zručností súvisiacich s IKT pre ostatné zamestnané osoby v predchádzajúcom kalendárnom roku

                                    (8)

                                    prijatie alebo snaha prijať špecialistov IKT v predchádzajúcom kalendárnom roku,

                                    (9)

                                    vykonávanie činností IKT (napríklad údržba infraštruktúry IKT, podpora kancelárskeho softvéru, vývoj alebo podpora softvéru/systémov na riadenie podniku a/alebo webových riešení, bezpečnosť a ochrana údajov) prostredníctvom vlastných zamestnancov (vrátane zamestnancov v materských spoločnostiach alebo pridružených podnikoch) v predchádzajúcom kalendárnom roku

                                    (10)

                                    vykonávanie činností IKT (napríklad údržba infraštruktúry IKT, podpora kancelárskeho softvéru, vývoj alebo podpora softvéru/systémov na riadenie podniku a/alebo webových riešení, bezpečnosť a ochrana údajov) prostredníctvom externých dodávateľov v predchádzajúcom kalendárnom roku

                                    (11)

                                    používanie priemyselných robotov

                                    (12)

                                    používanie servisných robotov

                                    (13)

                                    uplatňovanie opatrení s cieľom ovplyvniť v podniku nasledovné: množstvo papiera použitého na tlač a kopírovanie,

                                    (14)

                                    uplatňovanie opatrení s cieľom ovplyvniť v podniku nasledovné: spotreba energie vybavenia IKT,

                                    (15)

                                    zohľadnenie environmentálneho vplyvu služieb IKT alebo vybavenia IKT zo strany podniku pri ich výbere (napríklad spotreba energie)

                                    (16)

                                    zneškodňovanie vybavenia IKT (ako sú počítače, monitory, mobilné telefóny) pri zbere/recyklácii elektronického odpadu (vrátane toho, že sa nechá na maloobchodného predajcu, aby ho zneškodnil), keď sa už nepoužíva

                                    (17)

                                    uchovávanie vybavenia IKT (ako sú počítače, monitory, mobilné telefóny) v podniku, keď sa už nepoužíva (napríklad na použitie ako náhradné diely, strach zo zverejnenia citlivých informácií)

                                    (18)

                                    predaj, vrátenie prenajímajúcemu podniku alebo darovanie vybavenia IKT (ako sú počítače, monitory, mobilné telefóny), keď sa už nepoužíva

                                    ii)

                                    pri podnikoch so zamestnancami a samostatne zárobkovo činnými osobami, ktoré majú prístup na internet na obchodné účely:

                                    (19)

                                    pripojenie na internet: akýkoľvek druh pevného pripojenia

                                    (20)

                                    vedenie schôdzí na diaľku

                                    (21)

                                    vzdialený prístup (prostredníctvom počítačov alebo prenosných zariadení, ako sú smartfóny) zamestnaných osôb do systému elektronickej pošty podniku

                                    (22)

                                    vzdialený prístup (prostredníctvom počítačov alebo prenosných zariadení, ako sú smartfóny) zamestnaných osôb k dokumentom podniku (ako sú súbory, tabuľky, prezentácie, grafy, fotografie)

                                    (23)

                                    vzdialený prístup (prostredníctvom počítačov alebo prenosných zariadení, ako sú smartfóny) zamestnaných osôb do obchodných aplikácií alebo softvéru podniku [ako je prístup k účtovníctvu, tržbám, objednávkam, CRM (okrem aplikácií používaných na internú komunikáciu)]

                                    (24)

                                    internetový predaj tovaru alebo služieb cez webové stránky alebo aplikácie podniku (vrátane extranetov) v predchádzajúcom kalendárnom roku

                                    (25)

                                    internetový predaj tovaru alebo služieb cez webové stránky alebo aplikácie elektronických trhovísk, ktoré využívajú viaceré podniky na obchodovanie s tovarom alebo so službami, v predchádzajúcom kalendárnom roku

                                    (26)

                                    predaj tovaru alebo služieb cez elektronickú výmenu údajov (príjem objednávok formou správ EDI – Electronic Data Interchange) v predchádzajúcom kalendárnom roku

                                    (27)

                                    uplatňovanie bezpečnostných opatrení IKT na podnikové systémy IKT: autentifikácia prostredníctvom silného hesla (napr. minimálna dĺžka, používanie čísel a špeciálnych znakov, pravidelné zmeny)

                                    (28)

                                    uplatňovanie bezpečnostných opatrení IKT na podnikové systémy IKT: autentifikácia pomocou biometrických metód používaných na prístup do systému IKT podniku (napr. autentifikácia na základe odtlačkov prstov, hlasu, tváre)

                                    (29)

                                    uplatňovanie bezpečnostných opatrení IKT na podnikové systémy IKT: autentifikácia založená na kombinácii najmenej dvoch mechanizmov autentifikácie [t. j. kombinácia napríklad užívateľsky definovaného hesla, jednorazového hesla (OTP), kódu vytvoreného bezpečnostným tokenom alebo prijatého prostredníctvom smartfónu, biometrickej metódy (napr. na základe odtlačkov prstov, hlasu, tváre)];

                                    (30)

                                    uplatňovanie bezpečnostných opatrení IKT na podnikové systémy IKT: šifrovanie údajov, dokumentov alebo e-mailov

                                    (31)

                                    uplatňovanie bezpečnostných opatrení IKT na podnikové systémy IKT: zálohovanie údajov na osobitnom mieste (vrátane zálohy v cloude)

                                    (32)

                                    uplatňovanie bezpečnostných opatrení IKT na podnikové systémy IKT: kontrola prístupu do siete (riadenie používateľských práv v podnikovej sieti)

                                    (33)

                                    uplatňovanie bezpečnostných opatrení IKT na podnikové systémy IKT: virtuálna súkromná sieť (Virtual Private Network – VPN, ktorá rozširuje súkromnú sieť cez verejnú sieť s cieľom umožniť bezpečnú výmenu údajov cez verejnú sieť);

                                    (34)

                                    uplatňovanie bezpečnostných opatrení IKT na podnikové systémy IKT: systém monitorovania bezpečnosti IKT, ktorý umožňuje odhaľovať podozrivú aktivitu v systémoch IKT a upozorňuje na ňu podnik, iný než samostatný antivírusový softvér

                                    (35)

                                    uplatňovanie bezpečnostných opatrení IKT na podnikové systémy IKT: vedenie protokolových súborov, ktoré umožňujú analýzu po bezpečnostných incidentoch IKT

                                    (36)

                                    uplatňovanie bezpečnostných opatrení IKT na podnikové systémy IKT: posúdenie rizika v oblasti IKT, t. j. pravidelné posúdenie pravdepodobnosti a následkov bezpečnostných incidentov IKT

                                    (37)

                                    uplatňovanie bezpečnostných opatrení IKT na podnikové systémy IKT: bezpečnostné testy IKT (ako sú napríklad skúšky odolnosti proti prienikom, skúšky výstražného bezpečnostného systému, preskúmanie bezpečnostných opatrení, skúšky systémov zálohovania)

                                    (38)

                                    informovanie zamestnaných osôb o ich povinnostiach súvisiacich s bezpečnosťou IKT prostredníctvom dobrovoľnej odbornej prípravy alebo vnútorne dostupných informácií (napríklad informácie na intranete)

                                    (39)

                                    informovanie zamestnaných osôb o ich povinnostiach súvisiacich s bezpečnosťou IKT prostredníctvom povinnej odbornej prípravy alebo štúdia povinného materiálu

                                    (40)

                                    informovanie zamestnaných osôb o ich povinnostiach súvisiacich s bezpečnosťou IKT prostredníctvom zmluvy (napríklad pracovnej zmluvy)

                                    (41)

                                    dostupnosť dokumentu(-ov) o opatreniach, metódach alebo postupoch v oblasti bezpečnosti IKT, ako sú dokumenty o bezpečnosti IKT a dôvernosti údajov, ktoré sa vzťahujú na odbornú prípravu zamestnancov v oblasti využívania IKT, bezpečnostných opatreniach IKT, hodnotení bezpečnostných opatrení IKT, plánoch na aktualizáciu bezpečnostných dokumentov IKT

                                    (42)

                                    bezpečnostné incidenty súvisiace s IKT, ku ktorým došlo v predchádzajúcom kalendárnom roku a ktoré viedli k týmto dôsledkom: nedostupnosť služieb IKT z dôvodu zlyhaní hardvéru alebo softvéru

                                    (43)

                                    bezpečnostné incidenty súvisiace s IKT, ku ktorým došlo v predchádzajúcom kalendárnom roku a ktoré viedli k týmto dôsledkom: nedostupnosť služieb IKT v dôsledku útoku zvonku, ako sú ransomwarové útoky, útoky na vyradenie služby (útoky DoS – Denial of Service)

                                    (44)

                                    bezpečnostné incidenty súvisiace s IKT, ku ktorým došlo v predchádzajúcom kalendárnom roku a ktoré viedli k týmto dôsledkom: zničenie alebo poškodenie údajov v dôsledku zlyhaní hardvéru alebo softvéru

                                    (45)

                                    bezpečnostné incidenty súvisiace s IKT, ku ktorým došlo v predchádzajúcom kalendárnom roku a ktoré viedli k týmto dôsledkom: zničenie alebo poškodenie údajov v dôsledku infekcie škodlivým softvérom alebo neoprávneného vniknutia

                                    (46)

                                    bezpečnostné incidenty súvisiace s IKT, ku ktorým došlo v predchádzajúcom kalendárnom roku a ktoré viedli k týmto dôsledkom: zverejňovanie dôverných údajov v dôsledku vniknutia, pharmingu, phishingového útoku, úmyselných činov zo strany vlastných zamestnancov

                                    (47)

                                    bezpečnostné incidenty súvisiace s IKT, ku ktorým došlo v predchádzajúcom kalendárnom roku a ktoré viedli k týmto dôsledkom: zverejňovanie dôverných údajov v dôsledku neúmyselných činov vlastných zamestnancov

                                    (48)

                                    činnosti súvisiace s bezpečnosťou IKT, ako je testovanie bezpečnosti, odborná príprava v oblasti bezpečnosti IKT, riešenie bezpečnostných incidentov IKT (okrem modernizácie softvérových balíkov) vykonané zo strany vlastných zamestnancov (vrátane zamestnancov v materských alebo pridružených spoločnostiach)

                                    (49)

                                    činnosti súvisiace s bezpečnosťou IKT, ako je testovanie bezpečnosti, odborná príprava v oblasti bezpečnosti IKT, riešenie bezpečnostných incidentov IKT (okrem modernizácie softvérových balíkov) vykonané externými dodávateľmi

                                    (50)

                                    dostupnosť poistenia proti bezpečnostným incidentom IKT

                                    iii)

                                    pri podnikoch, ktoré používajú akýkoľvek druh pevného internetového pripojenia:

                                    (51)

                                    maximálna zmluvne stanovená rýchlosť sťahovania najrýchlejšieho pevného internetového pripojenia v rozsahoch: [0 Mbit/s, < 30 Mbit/s], [30 Mbit/s, < 100 Mbit/s], [100 Mbit/s, < 500 Mbit/s], [500 Mbit/s, < 1 Gbit/s], [≥ 1 Gbit/s]

                                    iv)

                                    pri podnikoch, ktoré uskutočňujú schôdze na diaľku:

                                    (52)

                                    existencia akýchkoľvek bezpečnostných usmernení pre IKT na vedenie schôdzí na diaľku cez internet, ako je požiadavka na heslo, šifrovanie bez medzifáz

                                    (53)

                                    dostupnosť usmernení na uprednostňovanie schôdzí na diaľku cez internet namiesto služobných ciest

                                    v)

                                    pri podnikoch, ktoré majú zamestnancov alebo samostatne zárobkovo činné osoby so vzdialeným prístupom do systému elektronickej pošty podniku:

                                    (54)

                                    počet zamestnancov a samostatne zárobkovo činných osôb alebo percentuálny podiel z celkového počtu zamestnancov a samostatne zárobkovo činných osôb, ktoré majú vzdialený prístup k systému elektronickej pošty podniku

                                    vi)

                                    pri podnikoch, ktoré majú zamestnancov alebo samostatne zárobkovo činné osoby so vzdialeným prístupom k dokumentom alebo obchodným aplikáciám alebo softvéru podniku:

                                    (55)

                                    počet zamestnancov a samostatne zárobkovo činných osôb alebo percentuálny podiel z celkového počtu zamestnancov a samostatne zárobkovo činných osôb, ktoré majú vzdialený prístup k dokumentom, obchodným aplikáciám alebo softvéru podniku

                                    vii)

                                    pri podnikoch, ktoré majú zamestnancov alebo samostatne zárobkovo činné osoby so vzdialeným prístupom k systému elektronickej pošty podnikov alebo k dokumentom podniku alebo k obchodným aplikáciám alebo softvéru podniku:

                                    (56)

                                    existencia akýchkoľvek bezpečnostných usmernení pre IKT na vzdialený prístup, ako je požiadavka na uskutočňovanie schôdzí na diaľku zabezpečených heslom, zákaz používania verejnej bezdrôtovej miestnej počítačovej siete na prácu, používanie VPN, požiadavky týkajúce sa súkromia údajov

                                    viii)

                                    pri podnikoch, ktoré realizovali v predchádzajúcom kalendárnom roku internetový predaj:

                                    (57)

                                    hodnota internetového predaja tovaru alebo služieb alebo percentuálny podiel celkového obratu vygenerovaného internetovým predajom tovaru a služieb v predchádzajúcom kalendárnom roku

                                    (58)

                                    percentuálny podiel hodnoty internetového predaja vygenerovanej internetovým predajom súkromným spotrebiteľom (podnik – zákazník: B2C) v predchádzajúcom kalendárnom roku

                                    (59)

                                    percentuálny podiel hodnoty internetového predaja vygenerovanej internetovým predajom iným podnikom (podnik – podnik: B2B) a verejnému sektoru (podnik – verejná správa: B2G) v predchádzajúcom kalendárnom roku

                                    ix)

                                    pri podnikoch, ktoré predávali tovar a služby cez webové stránky alebo aplikácie daného podniku a cez webové stránky alebo aplikácie elektronických trhovísk, ktoré využívajú viaceré podniky na obchodovanie s tovarom alebo so službami, v predchádzajúcom kalendárnom roku:

                                    (60)

                                    percentuálny podiel hodnoty internetového predaja tovaru alebo služieb, vygenerovanej prostredníctvom predaja cez webové stránky alebo aplikácie daného podniku, v predchádzajúcom kalendárnom roku

                                    (61)

                                    percentuálny podiel hodnoty internetového predaja tovaru alebo služieb vygenerovanej prostredníctvom predaja cez webové stránky alebo aplikácie elektronických trhovísk, ktoré využívajú viaceré podniky na obchodovanie s tovarom alebo so službami, v predchádzajúcom kalendárnom roku

                                    x)

                                    pri podnikoch, ktoré v predchádzajúcom kalendárnom roku predávali tovar a služby cez elektronickú výmenu údajov:

                                    (62)

                                    hodnota predaja tovaru alebo služieb cez elektronickú výmenu údajov alebo percentuálny podiel celkového obratu vygenerovaného predajom tovaru alebo služieb cez elektronickú výmenu údajov v predchádzajúcom kalendárnom roku

                                    xi)

                                    pri podnikoch, ktoré v predchádzajúcom kalendárnom roku prijali alebo sa snažili prijať špecialistov IKT:

                                    (63)

                                    voľné miesta pre špecialistov IKT, ktoré bolo ťažké obsadiť

                                    xii)

                                    pri podnikoch, ktoré majú dokument(-y) o opatreniach, metódach alebo postupoch v oblasti bezpečnosti IKT:

                                    (64)

                                    najnovšia definícia alebo preskúmanie dokumentu(-ov) podniku o opatreniach, metódach alebo postupoch v oblasti bezpečnosti IKT: v rámci posledných dvanástich mesiacov, v období pred viac ako dvanástimi mesiacmi a menej ako dvadsiatimi štyrmi mesiacmi, pred viac ako dvadsiatimi štyrmi mesiacmi

                                    xiii)

                                    pri podnikoch, ktoré používajú priemyselné alebo servisné roboty:

                                    (65)

                                    dôvody, ktoré ovplyvnili rozhodnutie používať roboty v podniku: vysoké náklady práce

                                    (66)

                                    dôvody, ktoré ovplyvnili rozhodnutie používať roboty v podniku: ťažkosti s náborom pracovníkov

                                    (67)

                                    dôvody, ktoré ovplyvnili rozhodnutie používať roboty v podniku: na účely zvýšenia bezpečnosti pri práci

                                    (68)

                                    dôvody, ktoré ovplyvnili rozhodnutie používať roboty v podniku: na zabezpečenie vysokej presnosti alebo štandardizovanej kvality postupov a/alebo vyrobeného(-ých) tovaru a služieb

                                    (69)

                                    dôvody, ktoré ovplyvnili rozhodnutie používať roboty v podniku: na účely rozšírenia škály vyrobeného tovaru alebo poskytovaných služieb zo strany podniku

                                    (70)

                                    dôvody, ktoré ovplyvnili rozhodnutie používať roboty v podniku: daňové alebo iné vládne stimuly

                        Voliteľné premenné

                                    i)

                                    pri podnikoch so zamestnancami a samostatne zárobkovo činnými osobami, ktoré majú prístup na internet na pracovné účely:

                                    (1)

                                    počet zamestnancov a samostatne zárobkovo činných osôb alebo percentuálny podiel celkového počtu zamestnancov a samostatne zárobkovo činných osôb, ktorí používajú prenosné zariadenie, ktoré im poskytol podnik a ktoré umožňuje pripojenie na internet prostredníctvom mobilných telefónnych sietí na pracovné účely

                                    ii)

                                    pri podnikoch, ktoré realizovali v predchádzajúcom kalendárnom roku internetový predaj:

                                    (2)

                                    internetový predaj zákazníkom nachádzajúcim sa vo vlastnej krajine podniku v predchádzajúcom kalendárnom roku

                                    (3)

                                    internetový predaj zákazníkom nachádzajúcim sa v iných členských štátoch v predchádzajúcom kalendárnom roku

                                    (4)

                                    internetový predaj zákazníkom nachádzajúcim sa vo zvyšku sveta v predchádzajúcom kalendárnom roku

                                    iii)

                                    pri podnikoch, ktoré realizovali internetový predaj zákazníkom nachádzajúcim sa aspoň v dvoch z týchto zemepisných oblastí: vlastná krajina, iné členské štáty alebo zvyšok sveta v predchádzajúcom kalendárnom roku:

                                    (5)

                                    percentuálny podiel hodnoty internetového predaja, vygenerovanej prostredníctvom internetového predaja zákazníkom nachádzajúcim sa vo vlastnej krajine podniku, v predchádzajúcom kalendárnom roku

                                    (6)

                                    percentuálny podiel hodnoty internetového predaja, vygenerovanej prostredníctvom internetového predaja zákazníkom nachádzajúcim sa v iných členských štátoch, v predchádzajúcom kalendárnom roku

                                    (7)

                                    percentuálny podiel hodnoty internetového predaja, vygenerovanej prostredníctvom internetového predaja zákazníkom vo zvyšku sveta, v predchádzajúcom kalendárnom roku

                                    iv)

                                    pri podnikoch, ktoré realizovali v predchádzajúcom kalendárnom roku internetový predaj zákazníkom nachádzajúcim sa v iných členských štátoch:

                                    (8)

                                    ťažkosti zaznamenané pri predaji do iných členských štátov: vysoké náklady na dodávku alebo vrátenie produktov v predchádzajúcom kalendárnom roku

                                    (9)

                                    ťažkosti zaznamenané pri predaji do iných členských štátov: ťažkosti súvisiace s riešením sťažností alebo sporov v predchádzajúcom kalendárnom roku

                                    (10)

                                    ťažkosti zaznamenané pri predaji do iných členských štátov: úprava označovania produktov na účely predaja do iných členských štátov v predchádzajúcom kalendárnom roku

                                    (11)

                                    ťažkosti zaznamenané pri predaji do iných členských štátov: nedostatočná znalosť cudzích jazykov na komunikáciu so zákazníkmi v iných členských štátoch v predchádzajúcom kalendárnom roku

                                    (12)

                                    ťažkosti zaznamenané pri predaji do iných členských štátov: obmedzenia zo strany obchodných partnerov podniku v súvislosti s predajom do určitých členských štátov v predchádzajúcom kalendárnom roku

                                    (13)

                                    ťažkosti zaznamenané pri predaji do iných členských štátov: ťažkosti spojené so systémom DPH v ostatných členských štátoch (napr. neistota týkajúca sa režimov DPH v rôznych krajinách) v predchádzajúcom kalendárnom roku

                                    v)

                                    pri podnikoch s voľnými pracovnými miestami pre špecialistov IKT, ktoré bolo ťažké obsadiť, keď sa v predchádzajúcom kalendárnom roku snažili prijať špecialistov IKT:

                                    (14)

                                    ťažkosti pri nábore špecialistov IKT v dôsledku nedostatku žiadostí v predchádzajúcom kalendárnom roku

                                    (15)

                                    ťažkosti pri nábore špecialistov IKT v dôsledku nedostatku príslušnej kvalifikácie uchádzačov v oblasti IKT na základe vzdelania a/alebo odbornej prípravy v predchádzajúcom kalendárnom roku

                                    (16)

                                    ťažkosti pri nábore špecialistov IKT v dôsledku nedostatočnej príslušnej praxe uchádzačov v predchádzajúcom kalendárnom roku

                                    (17)

                                    ťažkosti pri nábore špecialistov IKT v dôsledku príliš vysokých mzdových očakávaní uchádzačov v predchádzajúcom kalendárnom roku

                                    vi)

                                    pri podnikoch, ktoré majú priemyselné alebo servisné roboty

                                    (18)

                                    počet priemyselných a servisných robotov používaných podnikom

                        Merná jednotka

                        V absolútnom vyjadrení, okrem ukazovateľov obratu v národnej mene (v tisíckach) alebo v percentách z (celkového) obratu

                        Štatistická populácia

                           Pokrytie činnosti:

                        NACE, sekcie C až J, L až N a skupina 95.1

                           Pokrytie veľkostných tried:

                        Podniky s 10 a viac zamestnancami a samostatne zárobkovo činnými osobami. Podniky s menej než 10 zamestnancami a samostatne zárobkovo činnými osobami možno pokryť voliteľne

                        Členenia

                           Členenie podľa činností

                           na výpočet národných agregátov:

                                    —

                                    agregáty sekcií a skupiny NACE C+D+E+F+G+H+I+J+L+M+N+95.1, D+E

                                    —

                                    sekcie NACE: C, F, G, H, I, J, L, M, N

                                    —

                                    divízie NACE: 47, 55

                                    —

                                    agregáty divízií NACE: 10 + 11 + 12 + 13 + 14 + 15 + 16 + 17 + 18, 19 + 20 + 21 + 22 + 23, 24 + 25, 26 + 27 + 28 + 29 + 30 + 31 + 32 + 33

                                    —

                                    agregáty divízií a skupín: 26.1 + 26.2 + 26.3 + 26.4 + 26.8 + 46.5 + 58.2 + 61 + 62 + 63.1 + 95.1

                           iba ako príspevok k európskym úhrnom:

                                    —

                                    sekcie NACE: D, E

                                    —

                                    divízie NACE: 19, 20, 21, 26, 27, 28, 45, 46, 61, 72, 79

                                    —

                                    skupina NACE: 95.1

                                    —

                                    agregáty divízií NACE: 10 + 11 + 12, 13 + 14 + 15, 16 + 17 + 18, 22 + 23, 29 + 30, 31 + 32 + 33, 58 + 59 + 60, 62 + 63, 69 + 70 + 71, 73 + 74 + 75, 77 + 78 + 80 + 81 + 82

                           Veľkostná trieda počtu zamestnancov a samostatne zárobkovo činných osôb: 10+, 10-49, 50-249, 250+; voliteľné: 0-9, 0-1, 2-9

                        Lehota na zaslanie údajov

                        5. októbra 2022


title: Vykonávacie nariadenie Komisie (EÚ) 2021/1191 z 19. júla 2021, ktorým sa v súlade s nariadením Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh obnovuje schválenie účinnej látky klopyralid a ktorým sa mení príloha Komisie k vykonávaciemu nariadeniu (EÚ) č. 540/2011 (Text s významom pre EHP)

text:
                  20.7.2021

                  SK

                  Úradný vestník Európskej únie

                  L 258/37

         VYKONÁVACIE NARIADENIE KOMISIE (EÚ) 2021/1191
         z 19. júla 2021,
         ktorým sa v súlade s nariadením Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh obnovuje schválenie účinnej látky klopyralid a ktorým sa mení príloha Komisie k vykonávaciemu nariadeniu (EÚ) č. 540/2011
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (ES) č. 1107/2009 z 21. októbra 2009 o uvádzaní prípravkov na ochranu rastlín na trh a o zrušení smerníc Rady 79/117/EHS a 91/414/EHS (1), a najmä na jeho článok 20 ods. 1,
         keďže:

                     (1)

                     Smernicou Komisie 2006/64/ES (2) sa klopyralid zahrnul ako účinná látka do prílohy I k smernici Rady 91/414/EHS (3).

                     (2)

                     Účinné látky zahrnuté do prílohy I k smernici 91/414/EHS sa považujú za schválené podľa nariadenia (ES) č. 1107/2009 a uvádzajú sa v časti A prílohy k vykonávaciemu nariadeniu Komisie (EÚ) č. 540/2011 (4).

                     (3)

                     Platnosť schválenia účinnej látky klopyralid, ako sa stanovuje časti A prílohy k vykonávaciemu nariadeniu (EÚ) č. 540/2011, sa končí 30. apríla 2022.

                     (4)

                     V súlade s článkom 1 vykonávacieho nariadenia Komisie (EÚ) č. 844/2012 (5) bola v lehote stanovenej v uvedenom článku predložená žiadosť o obnovenie schválenia účinnej látky klopyralid.

                     (5)

                     Žiadateľ predložil doplňujúcu dokumentáciu, ktorá sa vyžaduje podľa článku 6 vykonávacieho nariadenia (EÚ) č. 844/2012. Spravodajský členský štát skonštatoval, že žiadosť je úplná.

                     (6)

                     Spravodajský členský štát vypracoval v spolupráci so spoluspravodajským členským štátom návrh hodnotiacej správy o obnovení schválenia a streda 31. mája 2017 ho predložil Európskemu úradu pre bezpečnosť potravín (ďalej len „úrad“) a Komisii.

                     (7)

                     Úrad sprístupnil doplňujúcu súhrnnú dokumentáciu verejnosti. Zároveň zaslal návrh hodnotiacej správy o obnovení schválenia žiadateľovi a členským štátom na pripomienkovanie a začal o ňom verejnú konzultáciu. Úrad prijaté pripomienky postúpil Komisii.

                     (8)

                     Úrad oznámil 6. júla 2018 Komisii svoj záver (6), pokiaľ ide o to, či možno očakávať, že klopyralid bude spĺňať kritériá schválenia stanovené v článku 4 nariadenia (ES) č. 1107/2009. Komisia predložila 24. marca 2021 Stálemu výboru pre rastliny, zvieratá, potraviny a krmivá správu o obnovení schválenia a návrh nariadenia týkajúci sa klopyralidu.

                     (9)

                     Pokiaľ ide o kritériá identifikácie vlastností látky ako endokrinného disruptora v zmysle nariadenia Komisie (EÚ) 2018/605 (7), v závere úradu sa uvádza, že na základe dostupných vedeckých dôkazov je vysoko nepravdepodobné, že by bol klopyralid endokrinným disruptorom, keďže neboli pozorované žiadne toxické účinky na endokrinné orgány. Komisia preto dospela k záveru, že klopyralid nemožno považovať za endokrinný disruptor.

                     (10)

                     Komisia vyzvala žiadateľa, aby predložil svoje pripomienky k záveru úradu a, v súlade s článkom 14 ods. 1 tretím pododsekom vykonávacieho nariadenia (EÚ) č. 844/2012, aj k správe o obnovení schválenia. Žiadateľ predložil svoje pripomienky, ktoré sa dôkladne preskúmali.

                     (11)

                     V prípade jedného alebo viacerých reprezentatívnych použití minimálne jedného prípravku na ochranu rastlín s obsahom klopyralidu sa dospelo k záveru, že kritériá schválenia uvedené v článku 4 nariadenia (ES) č. 1107/2009 sú splnené.

                     (12)

                     Hodnotenie rizika v prípade obnovenia schválenia účinnej látky klopyralid vychádza z reprezentatívnych použití ako herbicídu na oziminy a trávne porasty. Vzhľadom na toto posúdenie rizika síce nie je potrebné zachovať obmedzenie používania klopyralidu len ako herbicídu, no v súlade s článkom 14 ods. 1 nariadenia (ES) č. 1107/2009 v spojení s jeho článkom 6 a vzhľadom na súčasné vedecké a technické poznatky je potrebné stanoviť určité podmienky a obmedzenia. Je najmä vhodné požadovať ďalšie potvrdzujúce informácie.

                     (13)

                     Vykonávacie nariadenie (EÚ) č. 540/2011 by sa preto malo zodpovedajúcim spôsobom zmeniť.

                     (14)

                     Vykonávacím nariadením Komisie (EÚ) 2021/566 (8) sa obdobie platnosti schválenia klopyralidu predĺžilo do 30. apríla 2022, aby bolo možné dokončiť postup obnovenia schválenia pred uplynutím obdobia platnosti schválenia uvedenej účinnej látky. Keďže sa však rozhodnutie o obnovení schválenia prijíma pred uplynutím uvedeného predĺženého obdobia platnosti schválenia, toto nariadenie by sa malo začať uplatňovať pred uvedeným dátumom.

                     (15)

                     Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,

               PRIJALA TOTO NARIADENIE:

            Článok 1
            Obnovenie schválenia účinnej látky
            Schválenie účinnej látky klopyralid sa obnovuje v súlade s prílohou I.

            Článok 2
            Zmeny vykonávacieho nariadenia (EÚ) č. 540/2011
            Príloha k vykonávaciemu nariadeniu (EÚ) č. 540/2011 sa mení v súlade s prílohou II k tomuto nariadeniu.

            Článok 3
            Nadobudnutie účinnosti a dátum uplatňovania
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
            Uplatňuje sa od 1. októbra 2021.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 19. júla 2021

                  Za Komisiu

                  predsedníčka

               Ursula VON DER LEYEN

            (1)  Ú. v. EÚ L 309, 24.11.2009, s. 1.

            (2)  Smernica Komisie 2006/64/ES z 18. júla 2006, ktorou sa mení a dopĺňa smernica Rady 91/414/EHS s cieľom zaradiť clopyralid, cyprodinil, fosetyl a trinexapac medzi účinné látky (Ú. v. EÚ L 206, 27.7.2006, s. 110).

            (3)  Smernica Rady 91/414/EHS z 15. júla 1991 o uvádzaní prípravkov na ochranu rastlín na trh (Ú. v. ES L 230, 19.8.1991, s. 1).

            (4)  Vykonávacie nariadenie Komisie (EÚ) č. 540/2011 z 25. mája 2011, ktorým sa vykonáva nariadenie Európskeho parlamentu a Rady (ES) č. 1107/2009, pokiaľ ide o zoznam schválených účinných látok (Ú. v. EÚ L 153, 11.6.2011, s. 1).

            (5)  Vykonávacie nariadenie Komisie (EÚ) č. 844/2012 z 18. septembra 2012, ktorým sa stanovujú ustanovenia potrebné na vykonávanie postupu obnovenia účinných látok podľa nariadenia Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh (Ú. v. EÚ L 252, 19.9.2012, s. 26).

            (6)  Vestník EFSA (EFSA Journal) (2018) 16(8):5389. K dispozícii online: www.efsa.europa.eu.

            (7)  Nariadenie Komisie (EÚ) 2018/605 z 19. apríla 2018, ktorým sa mení príloha II k nariadeniu (ES) č. 1107/2009 stanovením vedeckých kritérií určovania vlastností narúšajúcich endokrinný systém (Ú. v. EÚ L 101, 20.4.2018, s. 33).

            (8)  Vykonávacie nariadenie Komisie (EÚ) 2021/566 z 30. marca 2021, ktorým sa mení vykonávacie nariadenie (EÚ) č. 540/2011, pokiaľ ide o predĺženie období platnosti schválenia účinných látok abamektín, Bacillus subtilis (Cohn 1872) kmeň QST 713, Bacillus thuringiensis subsp. aizawai kmene ABTS-1857 a GC-91, Bacillus thuringiensis subsp. Israelisensis (sérotyp H-14) kmeň AM65-52, Bacillus thuringiensis subsp. kurstaki kmene ABTS 351, PB 54, SA 11, SA12 a EG 2348, Beauveria bassiana kmene ATCC 74040 a GHA, klodinafop, klopyralid, Cydia pomonella Granulovirus (CpGV), cyprodinil, dichlórprop-P, fénpyroximát, fosetyl, mepanipyrím, Metarhizium anisopliae (var. anisopliae) kmeň BIPESCO 5/F52, metkonazol, metrafenón, pirimikarb, Pseudomonas chlororaphis kmeň MA342, pyrimetanil, Pythium oligandrum M1, rimsulfurón, spinosad, Streptomyces K61 (predtým „S. griseoviridis“), Trichoderma asperellum (predtým „T. harzianum“) kmene ICC012, T25 a TV1, Trichoderma atroviride (predtým „T. harzianum“) kmeň T11, Trichoderma gamsii (predtým „T. viride“) kmeň ICC080, Trichoderma harzianum kmene T-22 a ITEM 908, triklopyr, trinexapak, tritikonazol a zirám (Ú. v. EÚ L 118, 7.4.2021, s. 1).

            PRÍLOHA I

                        Bežný názov, identifikačné čísla

                        Názov IUPAC

                        Čistota  (1)

                        Dátum schválenia

                        Koniec platnosti schválenia

                        Osobitné ustanovenia

                        klopyralid
                        číslo CAS 1702-17-6
                        CIPAC č. 455

                        kyselina 3,6-dichlórpyridín-2-karboxylová alebo kyselina 3,6-dichlórpikolínová

                        ≥ 950 g/kg

                        1. októbra 2021

                        30. septembra 2036

                        Pri uplatňovaní jednotných zásad, ktoré sa uvádzajú v článku 29 ods. 6 nariadenia (ES) č. 1107/2009, sa musia zohľadniť závery uvedené v správe o obnovení schválenia klopyralidu, a najmä dodatky I a II k nej.
                        Pri tomto celkovom hodnotení musia členské štáty venovať osobitnú pozornosť:

                                    —

                                    špecifikácii komerčne vyrábaného technického materiálu,

                                    —

                                    ochrane operátorov a zabezpečiť, aby v podmienkach používania bolo uvedené používanie primeraných osobných ochranných prostriedkov,

                                    —

                                    možnej prítomnosti rezíduí klopyralidu v striedajúcich sa plodinách,

                                    —

                                    možnému prenosu rezíduí klopyralidu prostredníctvom kompostu alebo hnoja zvierat, ktorých krmivo pochádza z ošetrovaných oblastí, aby sa zabránilo poškodeniu náchylných plodín,

                                    —

                                    ochrane podzemnej vody v citlivých oblastiach.

                              V podmienkach používania sa podľa potreby uvedú opatrenia na zmiernenie rizika.
                        Žiadateľ predloží Komisii, členským štátom a úradu potvrdzujúce informácie, pokiaľ ide o vplyv procesov úpravy vody na charakter rezíduí prítomných v pitnej vode.
                        Žiadateľ predloží uvedené informácie do dvoch rokov odo dňa prijatia usmerňujúceho dokumentu o hodnotení vplyvu procesov úpravy vody na charakter rezíduí prítomných v povrchovej a podzemnej vode.

               (1)  Ďalšie podrobnosti o identite a špecifikácii účinnej látky sú uvedené v správe o obnovení schválenia.

            PRÍLOHA II
            Príloha k vykonávaciemu nariadeniu Komisie (EÚ) č. 540/2011 sa mení takto:

                        1.

                        V časti A sa vypúšťa zápis 129 týkajúci sa klopyralidu.

                        2.

                        V časti B sa dopĺňa tento zápis:

                                    č.

                                    Všeobecný názov, identifikačné čísla

                                    IUPAC názov

                                    Čistota  (1)

                                    Dátum schválenia

                                    Schválenie platí do

                                    Osobitné ustanovenia

                                    „147

                                    klopyralid
                                    CAS č.1702-17-6
                                    CIPAC č. 455

                                    kyselina 3,6-dichlórpyridín-2-karboxylová alebo kyselina 3,6-dichlórpikolínová

                                    ≥ 950 g/kg

                                    1. októbra 2021

                                    30. septembra 2036

                                    Pri uplatňovaní jednotných zásad, ktoré sa uvádzajú v článku 29 ods. 6 nariadenia (ES) č. 1107/2009, sa musia zohľadniť závery uvedené v správe o obnovení schválenia klopyralidu, a najmä dodatky I a II k nej.
                                    Pri tomto celkovom hodnotení musia členské štáty venovať osobitnú pozornosť:

                                                —

                                                špecifikácii komerčne vyrábaného technického materiálu,

                                                —

                                                ochrane operátorov a zabezpečiť, aby v podmienkach používania bolo uvedené používanie primeraných osobných ochranných prostriedkov,

                                                —

                                                možnej prítomnosti rezíduí klopyralidu v striedajúcich sa plodinách,

                                                —

                                                možnému prenosu rezíduí klopyralidu prostredníctvom kompostu alebo hnoja zvierat, ktorých krmivo pochádza z ošetrovaných oblastí, aby sa zabránilo poškodeniu náchylných plodín,

                                                —

                                                ochrane podzemnej vody v citlivých oblastiach.

                                          V podmienkach používania sa podľa potreby uvedú opatrenia na zmiernenie rizika.
                                    Žiadateľ predloží Komisii, členským štátom a úradu potvrdzujúce informácie, pokiaľ ide o vplyv procesov úpravy vody na charakter rezíduí prítomných v pitnej vode.
                                    Žiadateľ predloží uvedené informácie do dvoch rokov odo dňa prijatia usmerňujúceho dokumentu o hodnotení vplyvu procesov úpravy vody na charakter rezíduí prítomných v povrchovej a podzemnej vode.

               (1)  Ďalšie podrobnosti o identite a špecifikácii účinnej látky sú uvedené v správe o obnovení schválenia.“